
Σύσταση Ανώνυμης Εταιρίας με την επιονυμία «ΕΤΑΙΡΙΑ 

ΤΕΧΝΟΛΟΓΙΚΗΣ ΑΝΑΠΤΥΞΗΣ ΚΛΩΣΤΟΫ¬ 
ΦΑΝΤΟΥΡΓΙΑΣ ΈΝΔΥΣΗΣ ΚΑΙ ΙΝΩΝ» ' 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του άρθρου 3 παρ. 5·του Ν. 1514/1985 

«Ανάπτυξη της Επιστημονικής και Τεχνολογικής Έρευνας» 
(ΦΕΚ 13 τευχ. Α). ' ' 

2. Τις διατάξεις του Ν. 1558/1985 «Κυβέρνηση και Κυ¬ 
βερνητικά Όργανά» 

3. Τη 10581/29.7.86 (ΦΕΚ 538/Β/1.8.86) Κοινή 
Απόφαση του Πρωθυπουργού και του Υπουργού Βιομη¬ 
χανίας. Ενέργειας και Τεχνολογίας «ανάθεση αρμοδιοτήτων 
στην Υφυπουργό Βιομηχανίας, Ενέργειας και Τεχνολογίας 
Βάσω ΓΙαπανδρέου» 

4. Τη με αριθμό 474/86 γνωμοδότηση του Συμβουλίου 
της Επικράτειας, με πρόταση του Υπουργού Εθνικής Οι¬ 
κονομίας, και της Υφυπουργού Βιομηχανίας, Ενέργειας και 
Τεχνολογίας, αποφασίζουμε : 

ΚΕΦΑΛΑΙΟ ΠΡΩΤΟ 

Σύσταση, Επωνυμία, Έδρα, Διάρκεια, Σκοπός. 

Άρθρο ί. 

Σύσταση, Επωνυμία. 

Συνιστάται Ανώνυμη Εταιρία με την επωνυμία «ΕΤΑΙ¬ 
ΡΙΑ ΤΕΧΝΟΛΟΓΙΚΗΣ ΑΝΑΠΤΥΞΗΣ ΚΛΩΣΤΟΫ¬ 
ΦΑΝΤΟΥΡΓΙΑΣ ΕΝΔΥΣΗΣ ΚΑΙ ΙΝΩΝ Α.Ε.» και δια¬ 
κριτικό τίτλο Ε.Τ.Α.Κ.Ε.Ι. Α.Ε. 

Η επωνυμία αυτή για τις σχέσεις με το εξωτερικό μετα¬ 
φράζεται σε «ΟΕΟΤΗΙΝΟ ΤΕΧΤΙΕΕ ΑΝΌ ΡΙΒΕΚ 
ΤΕΟΗΝΟΕΟαίΟΑΕ ΠΕΥΈΓΟΡΜΕΝΤ ΟΟΜΡΑΝΥ 
8.Α.» και διακριτικό τίτλο ΟΕΟΤΕΡ1 8.Α. 

Άρθρο 2. 

Έδρα. 

Έδρα.της Εταιρίας ορίζεται η Αθήνα. Με απόφαση του 
Διοικητικού. Συμβουλίου είναι δυνατό να ιδρύονται παραρ¬ 
τήματα, πρακτορεία και υποκαταστήματα και να καθορί¬ 
ζεται ο τρόπος οργάνωσης και λειτουργίας τους. 


Άρθρο 3. 

Διάρκεια. 

Η διάρκεια της Εταιρίας ορίζεται σε πενήντα χρόνια και 
λήγει την τριανταμία (31) Δεκεμβρίου του έτους δύο χι¬ 
λιάδες τριάντα πέντε (31.12.2035). 

Η διάρκεια της Εταιρίας μπορεί να παρατείνεται με τρο¬ 
ποποίηση του παρόντος άρθρου, ύστερα από απόφαση της 
Γενικής Συνέλευσης των μετόχων. 

Άρθρο 4. 

Σκοπός. 

1. Σκοπός της Εταιρίας είναι η εφαρμογή και αξιοποί¬ 
ηση των αποτελεσμάτων της εφαρμοσμένης και τεχνολο¬ 
γικής έρευνας και η παροχή επιστημονικών και τεχνολογικών 
υπηρεσιών σε επιχειρήσεις, οργανισμούς και ενώσεις που κι¬ 
νούνται στο· χώρο της Κλωστοϋφαντουργίας και των ινών 
γενικότερα. 

2. Για την επίτευξη του σκοπού αυτού η Εταιρία παρέχει 
με αμοιβή τις υπηρεσίες της και ασχολείται ιδίως με τα 
παρακάτω : 

α) Αναλύει και μελετά τα τεχνολογικά, οργανωτικά και 
εμπορικά προβλήματα του τομέα με σκοπό την εξεύρεση 
και πρόταση λύσεων. 

β) Συλλέγει πληροφορίες εμπορικού περιεχομένου- (έ¬ 
ρευνα αγοράς) και τεχνολογικού περιεχομένου. Για τη συλ¬ 
λογή και τη διάχυση της πληροφόρησές αυτής συνδέεται με 
τη βιομηχανία, τους δημόσιους φορείς και τα Α.Ε.Ι. καθώς 
και με ανάλογους οργανισμούς και ιδρύματα του εσωτερικού 
και του εξωτερικού. 

γ) Επεξεργάζεται επιστημονικά τα στοιχεία κάθε τομέα 
που συλλέγει με σκοπό την αξιολόγηση και αξιοποίησή τους. 

δ) Εκπονεί ερευνητικά προγράμματα για την ανάπτυξη 
ή και εφαρμογή των νέων τεχνολογιών είτε μετά από αίτηση 
άλλων φορέων εσωτερικού ή. εξωτερικού. 

ε) Εκτελεί - ποιοτικούς ελέγχους προϊόντων, μηχανημά¬ 
των και μεθόδων παραγωγής και έχει τη δυνατότητα να χο¬ 
ρηγεί πιστοποιητικά ποιότητας-ή και καταλληλότητας. 

στ) Αγοράζει τεχνολογία (διπλώματα ευρεσιτεχνίας, τε¬ 
χνογνωσία) από το εσωτερικό ή το εξωτερικό και την αξιο- 
ποιεί (επιστημονικά - εμπορικά). 

ζ) Καταθέτει αιτήσεις για διπλώματα ευρεσιτεχνίας με 
δικαιούχο την ίδιά. 

η) Διοργανώνει σεμινάρια και εκθέσεις, εκδίδει έντυπα; 
επιχορηγεί υποτροφίες για το εσωτερικό ή το εξωτερικό. 

θ) Ιδρύει Εταιρίες βιομηχανικής και εμπορικής εκμετάλ¬ 
λευσης των αποτελεσμάτων των δραστηριοτήτων της. ' 

ι) Συμμετέχει σε οποιαδήποτε επιχείρηση ή φορέα παρεμ¬ 
φερούς σκοπού στο εσωτερικό ή το εξωτερικό. 

ια) Διαθέτει τα κέρδη της για τη χρηματοδότηση της 
λειτουργίας της και του έργου της όπως ορίζεται στό κατα¬ 
στατικό. 

3. Ρητά αναφέρεται ότι η παραπάνω απαρίθμηση των 
δραστηριοτήτων είναι ενδεικτική και όχι περιοριστική και 
ότι η Εταιρία θα μπορεί να προβαίνει και σε κάθε άλλη ε¬ 
νέργεια στα πλαίσια, του σκοπού της και του Νόμου. 

ΚΕΦΑΛΑΙΟ ΔΕΥΤΕΡΟ 
Μετοχικό Κεφάλαιο - Μετοχές. 

Άρθρο 5. 

Μετοχικό Κεφάλαιο. 

Το μετοχικό κεφάλαιο της Εταιρίας ορίζεται στο ποσό 
των ογδόντα εκατομμυρίου/ διακοσίων χιλιάδων 
(80.200.000) δραχμών και διαιρείται σε οκτώ χιλιάδες δια¬ 
κόσιες (8.200) μετοχές ονομαστικής αξίας κάθε μιας δέκα 
χιλιάδων (10.000) δραχμών. Θα καταβληθεί σε μετρητά σε 
ειδικό λογαριασμό της ΕΘΝΙΚΗΣ ΤΡΑΠΕΖΑΣ ΤΗΣ ΕΛ¬ 
ΛΑΔΟΣ θα πιστοποιηθεί δε η καταβολή του μέσα στην προ¬ 
θεσμία του ορίζει το άρθρο 11 του Κ.Ν. 2190/1920 όπως 
ισχύει σήμερα. 

Άρθρο 6. 

Αύξηση Κεφαλαίου. 

1. Κατά τη διάρκεια της πρώτης πενταετίας από τη 
σύσταση της Εταιρίας ή εντός πενταετίας από την έγκριση 
της σχετικής τροποποίησης του καταστατικού, το Διοικη¬ 
τικό Συμβούλιο έχει το δικαίωμα, με απόφασή του που λαμ- 
βάνεται με πλειοψηφία των δύο τρίτων (2/3) του συνόλου 
των μελών του, να αυξάνει εν όλω ή εν μέρει το μετοχικό κε¬ 
φάλαιο 'με έκδοση νέων μετοχών, μέχρι του διπλάσιου του 
καταβλημένου μετοχικού κεφαλαίου. 

2. Η Γενική Συνέλευση έχει το δικαίωμα, με απόφασή 
της που λαμβάνεται κατά τις διατάξεις της παραγράφου 3. 
του άρθρου 26 και της παραγράφου 2 του άρθρου 27 του. 
παρόντος ν’ αυξάνει εν όλω ή εν μέρει το μετοχικό κεφάλαιο 
με έκδοση νέων μετοχών μέχρι του τετραπλασίου του αρ¬ 
χικά καταβλημένου κεφαλαίου ή του διπλάσιου από την έ¬ 
γκριση της σχετικής τροποποίησης του Καταστατικού. 

3. Οι κατά τις προηγούμενες παραγράφους 1 και 2 αυ¬ 
ξήσεις κεφαλαίου δεν αποτελούν τροποποίηση του παρό¬ 
ντος Καταστατικού. 

Άρθρο 7. 

Μετοχές. 

1. Οι μετοχές της Εταιρίας είναι ονομαστικές. Αυτές 
μπορεί να μεταβιβάζονται μόνο στο Δημόσιο, σε Ν.Π.Δ.Δ., 
Τράπεζες, Ν.1Ι.Ι.Δ. του δημόσιου και ιδιωτικού τομέα, Ο. 
Τ.Α. και σε ερευνητικούς και τεχνολογικούς γενικά φορείς. 
Τα αυτά ισχύουν και για την ανάληψη νέων μετοχών. 

Οι μετοχές που ανήκουν στο Δημόσιο (Υπουργείο Βιο¬ 
μηχανίας, Ενέργειας και Τεχνολογίας) μεταβιβάζονται ύ¬ 
στερα από απόφαση του αντίστοιχου Υπουργού. 

2. Η μεταβίβαση το/ν μετοχών γίνεται με εγγραφή στο 
βιβλίο μετόχων της Εταιρίας, που χρονολογείται και υπο¬ 
γράφεται από τον μεταβιβάζοντα μέτοχο και από εκείνον 
προς τον οποίο γίνεται η μεταβίβαση. Μετά από κάθε μετα¬ 
βίβαση η Εταιρία εκδίδει νέο τίτλο. 

3. .Οι τίτλοι των μετοχών αποκόπτονται από διπλότυπο 
βιβλίο είναι αριθμημένοι κατ’ αύξοντα αριθμό και φέρουν τα 
στοιχεία του κυρίου του τίτλου,.τη σφραγίδα της Εταιρίας, 
ως και την υπογραφή του Προέδρου του Διοικητικού Συμβου¬ 
λίου και ενός Συμβούλου που ορίζεται ειδικά από το Διοι¬ 
κητικό Συμβούλιο. Η υπογραφή του Προέδρου μπορεί να τε¬ 


θεί'και με μηχανικό μέσο (σφραγίδα ή λιθογραφία). Κάθε 
τίτλος μπορεί να περιλαμβάνει περισσότερες από μια μετο¬ 
χές όπως θα ορισθεί από το Διοικητικό Συμβούλιο. 

4. Το Διοικητικό Συμβούλιο μπορεί να εκδίδει προσωρι¬ 
νούς ονομαστικούς τίτλους μετοχών που υπογράφονται από 
δύο (2) Συμβούλους που αυτό.ορίζει. Οι προσο/ριροί τίτλοι 
θα ανταλλάσσονται με τους κατά την προηγούμενη παρά¬ 
γραφο οριστικούς μόλις αυτοί θα εκδίδονται. 

Άρθρο 8. 

Δικαιώματα μετόχου. 

1. Κάθε μετοχή παρέχει το δικαίωμα μιας ψήφου στη Γε¬ 
νική Συνέλευση. 

2. Οι μετοχές είναι αδιαίρετες. Σε περίπτωση συγκυριό¬ 
τητας πάνω σε μια μετοχή οι συγκύριοι εκπροσωπούνται από 
ένα μόνο αντιπρόσωπό τους, που ορίζεται με κοινή συμφω¬ 
νία τους. Αν δεν έχει οριστεί κοινός αντιπρόσωπος η μετοχή 
αυτή δεν μπορεί να εκπροσο/πηθεί και αναστέλλεται η άσκηση 
των δικαιωμάτων που απορρέουν από αυτή. 

ν - ΚΕΦΑΛΑΤΟ/ΤΡΤΤΟ 

Διοικητικό Συμβούλιο. 

Άρθρο 9. 

Διοικητικό Συμβούλιο. 

1. Η Εταιρία διοικείται από Δ.Σ. που αποτελείται από 
επτά (7) μέλη. Τα μέλη του Διοικητικού Συμβουλίου εκλέ¬ 
γονται από τη Γενική Συνέλευση των μετόχων με απόλυτη 
πλειοψηφία των ψήφων που εκπροσωπούνται σ’ αυτήν, για 
μια τετραετία, πλην εκείνων που εκπροσωπούν το Υπουρ¬ 
γείο Βιομηχανίας, Ενέργειας και Τεχνολογίας-που στο εξής 
θα αναφέρεται ως ΥΒΕΤ -.Η θητεία των μελών του Διοι¬ 
κητικού Συμβουλίου αρχίζει από την εκλογή του και λήγει 
για όλα τα μέλη, εκλεγμένα από τη Γ.Σ. ή μη, με την Τα¬ 
κτική Γενική Συνέλευση του τετάρτου έτους. Το ΥΒΕΤ εκ¬ 
προσωπείται στο Δ.Σ. με .τέσσερα (4) μέλη που ορίζονται 
με απόφαση του Υπουργού Βιομηχανίας, Ενέργειαε και Τε¬ 
χνολογίας. Ως εκπρόσωποι του ΥΒΕΤ μπορούν να ορίζονται 
υπάλληλοι ή ιδιώτες, με εξειδικευμένες γνώσεις σε θέματα 
διοίκησης επιχειρήσεων και κλωστοϋφαντουργίας. 

2. Τα μέλη του Διοικητικού Συμβουλίου μπορούν να επα- 
ναδιορίζονται ή να επανεκλέγονται. Σε περίπτωση κατά την 
οποία κενωθεί για οποιονδήποτε λόγο μια ή περισσότερες θέ¬ 
σεις Συμβούλων, η πλήρωση αυτών για τον υπόλοιπο χρόνο 
της θητείας τους γίνεται κατά τον τρόπο που γίνεται ο διο¬ 
ρισμός ή εκλογή τους κατά την προηγούμενη παράγραφο 1. 
Μέχρι την πλήρωση αυτής, το Διοικητικό Συμβούλιο νό¬ 
μιμα συνέρχεται και αποφασίζει έγκυρα, εφόσον ο αριθμός 
του δεν έχει μειωθεί κάτω των τριών μελών. Αν ο αριθμός 
των μελών μειωθεί κάτω των τριών διορίζονται οι απαιτού- 
μενοι προσιορινοί Σύμβουλοι από τον Υπουργό Βιομηχανίας, 
Ενέργειας και Τεχνολογίας μέχρι να εκλεγούν ή διορισθούν 
οι οριστικοί Σύμβουλοι σύμφωνα με τα παραπάνω. 

3. Η χωρίς δικαιολογημένη αιτία συνεχής για τρεις (3) 
μήνες αποχή κάποιου Συμβούλου από τις συνεδριάσεις του 
Διοικητικού Συμβουλίου ισοδυναμεί με παραίτηση αυτού, 
η οποία λογίζεται ότι έχει συντελεσθεί από την ημέρα που 
το Διοικητικό Συμβούλιο θα αποφασίσει σχετικά. 

Άρθρο 10. 

Πρόεδρος-Γενικός' Διευθυντής. 

1. I ο Διοικητικό Συμβούλιο εκλέγει από τα μέλη του με 
απόλυτη πλειοψηφία των παρόντων και αντιπροσωπευομέ- 
νων Συμβούλων τον Πρόεδρο . και τον Αντιπρόεδρο. 

2. Ο Αντιπρόεδρος αναπληρώνει τον Πρόεδρο , όταν αυ¬ 
τός απουσιάζει ή κωλύεται. Σε περίπτωση απουσίας ή κω¬ 
λύματος και του Αντιπροέδρου, τον Πρόεδρο αναπληρώνει 
ο Σύμβουλος που ορίζεται ειδικά για το σκοπό αυτό από το 
Διοικητικό Συμβούλιο. 

3. Ο Πρόεδρος και ο Αντιπρόεδρος του Διοικητικού Συμ- , 2. Ύστερα, από αίτηση δύο Συμβούλων ο Πρόεδρος υπο- 

• βουλίου εκλέγονται κατά την πρώτη . συνεδρίαση του Διοι- χρεούται : α) να συγκαλεί το Διοικητικό Συμβούλιο ορί- 

κητικού Συμβουλίου μετά τη'Τενική Συνέλευση πού-εξέ- ζοντας ημέρα συνεδρίασής του που δεν απέχει περισσότερο 

λεξε τους Συμβούλους της Εταιρίας και εντός προθεσμίας από οκτώ (8) ημέρες από την υποβολής της σχετικής αί- 


δέκα (10) ημερών. 

4. Το Δ.Σ.’ ορίζει, εκτός·των μελών του, Γενικό Διευ¬ 
θυντή της Εταιρίας ο οποίος μετέχει στο Δ.Σ. χοιρίς δικαί¬ 
ωμα ψήφου. 

δ. Ο Πρόεδρος του Διοικητικού Συμβου/άου προ'ίσταται 
των συνεδριάσεων του Διοικητικού Συμβουλίου, και διευ¬ 
θύνει τις εργασίες του, έχει την ανώτατη εποπτεία λειτουρ¬ 
γίας της Εταιρίας και ενημερώνει το Διοικητικό Συμβού¬ 
λιο για τη λειτουργία, της Εταιρίας.· 

6. Οι αρμοδιότητες του Γενικού Διευθυντή της Εταιρείας 
καθορίζονται κάθε φορά από το Διοικητικό Συμβούλιο. 

Άρθρο 11. 

Αρμοδιότητες Διοικητικού ·Συμ.βουλίου. 

1. Το Διοικητικό Συμβούλιο είναι αρμόδιο να αποφάσιζε 1 
για κάθε θέμα που ανάγεται στη διαχείριση της περιουσίας, 
τη διοίκηση και εκπροσώπηση της Εταιρίας και γενικά τη 
δραστηριότητά της, λαμβάνει δε όλα. τα ενδεικνυόμενα μέτρα 
και αποφάσεις για πραγματοποίηση του σκοπού της Εται¬ 
ρίας. Εξαιρούνται της αρμοδιότητας του Διοικητικού Συμ¬ 
βουλίου τα θέματα εκείνα που κατά τις διατάξεις του Νόμου 
ή του παρόντος Προεδρικού Διατάγματος υπάγονται στην 
αποκλειστική αρμοδιότητα της Γενικής Συνέλευσης. 

2. Στην έννοια της διαχείρισης περιλαμβάνεται η τοπο¬ 
θέτηση των διαθεσίμων της Εταιρίας σε καταθέσεις σε Τρά¬ 
πεζες και σε εισαγμένες στο Χρηματιστήριο ομολογίες. 

3. ] ο Διοικητικό Συμβούλιο μπορεί να αναθέτει σε ένα ή 
περισσότερα μέλη του, στο Γενικό Διευθυντή της Εταιρίας 
ή σε άλλους υπαλλήλους της ή και τρίτους, την άσκηση μέ¬ 
ρους των εξουσιών ή των αρμοδιοτήτων του ή την ενέργεια 
ορισμένων πράξεων. 

' 4. Οι αναφερόμενες στην -παράγραφο 1 εξουσίες μπορεί 
για την'εκτέλεση συγκεκριμένων πράξεων να μεταβιβάζονται 
σέ τρίτα πρόσωπα κατά τις γενικές περί συμβάσεων και πλη¬ 
ρεξουσιότητας διατάξεις από 'τα όργανα που εκπροσωπούν 
την Εταιρία με την επιφύλαξη-' των διατάξεων δια την ευ¬ 
θύνη αυτού ν. 

Άρθρο 12. 

Εκπροσώπηση της Εταιρίας. 

. 1. Η Εταιρία εκπροσωπείται από το Διοικητικό Συμβού¬ 
λιο, με την επιφύλαξη των διατάξεων των επομένων παρα¬ 
γράφων του παρόντος, 

2. Δικαστικώς η Εταιρία εκπροσωπείται από τον .Πρό¬ 
εδρο του Διοικητικού Συμβουλίου ή τον κατά το άρθρο 10 
παρ. 2 αναπληρωτή του. Εάν απαιτείται προσωπική εμφά¬ 
νιση, ενώπιον Δικαστηρίου, εκπροσώπου της Εταιρίας. ,ως : 
•και εάν· πρόκειται.να δοθεί όρκος από αυτή, η Εταιρία εκ¬ 
προσωπείται ενώπιον Δικαστηρίου ή ο όρκος δίδεται από μέ¬ 
λος του Διοικητικού Συμβουλίου ή από υπάλ?ηλο ..της Εται¬ 
ρίας που ορίζεται από το Διοικητικό Συμβούλιο. 

3. Το Διοικητικό Συμβούλιο έχει το δικαίωμα να ανα¬ 
θέτει την εκπροσώπηση της Εταιρίας γενικά ή για ορισμέ¬ 
νες πράξεις σε ένα ή περισσότερα πρόσωπα, μέλη ή, όχι αυ¬ 
τού. 

Άρθρο 13. 

Σύγκληση Διοικητικού Συμβουλίου. 

1. Ιο Διοικητικό Συμβούλιο συνέρχεται και συνεδριάζει, 
είτε στην έδρα της Εταιρίας είτε όπου αλλού κρίνει σκόπιμο 
με απόφασή του. 

Το Διοικητικό Συμβούλιο συγκαλείται από τον Πρόεδρο 
σε ημέρα και ώρα που ορίζονται από αυτόν, τακτικά μεν μια 
φορά κάθε ημερολογιακό μήνα, έκτακτα δε όταν ο Πρόεδρος 
κρίνει αυτό .σκόπιμο ή το ζητήσουν δύο από τους Συμβού- 
λόυς.’ 


τησης, β) να θετει κάθε προτεινόμενο θέμα στην ημερήσια 
διάταξη της προύτης, μετά την υποβολή της σχετικής αί¬ 
τησης, συνεδρίας. 

Άρθρο 14. 

Αήψη αποφάσεων. 

1. Το Διοικητικό Συμβούλιο βρίσκεται σε απαρτία και 
συνεδριάζει έγκυρα όταν παρίστανται ή αντιπροσωπεύονται 
σ’ αυτό το μισό πλέον ενός των Συμβούλων, ουδέποτε όμως 
ο αριθμός των' παρισταμένων αυτοπροσώπως Συμβούλων 
μπορεί να είναι μικρότερος των.τριών (3·), .(προς εξεύρεση 
του αριθμού απαρτίας παραλείπεται τυχόν προκύπτον κλά¬ 
σμα). 

2.. Σύμβουλος απών ή κωλυόμενος, μπορεί να αντιπροσω- 
πευθεί από άλλο Σύμβουλο τον οποίο θα ορίσει, αυτός εγ- 
. γράφως. Κάθε Σύμβουλος μπορεί να αντιπροσωπεύσει έ¬ 
γκυρα μόνο ένα άλλο Σύμβουλο. ΓΙ αντιπροσώπευση στο Συμ¬ 
βούλιο δεν μπορεί να ανατεθεί σε πρόσωπο που δεν είναι μέ¬ 
λος του Συμβουλίου. 

3. Το Διοικητικό Συμβούλιο παίρνει αποφάσεις με από¬ 
λυτη πλειοψηφία των παρόντων και αντιπροσωπευόμενων 
μελών του, σε περίπτωση δε ισοψηφίας η ψήφος του Προέ¬ 
δρου λογίζεται διπλή. 

Άρθρο 15. 

Πρακτικά Διοικητικού Συμβουλίου. 

1. Για τις συζητήσεις και τις αποφάσεις του Διοικητικού 
Συμβουλίου τηρούνται πρακτικά που καταχώρούνται σε ει¬ 
δικό βιβλίο. Αυτά υπογράφονται από τον Πρόεδρο και τους 
παρευρισκόμενους'κατά τη συνεδρίαση Συμβούλους, Ο Γραμ¬ 
ματέας του Διοικητικού ■ Συμβουλίου εκλέγεται" από αυτό 
μεταξύ των μελών ή και εκτός των. μελών του. 

2. Κανείς Σύμβουλος δε δικαιούται να αρνηθεί την υπο¬ 
γραφή των πρακτικών, της συνεδρίασης στην οποία έλαβε 
μέρος, μπορεί όμως να ζητήσει την καταγραφή της γνούμης 
του στα πρακτικά, αν διαφωνεί για κάποια από τις λαμβανό- 
μενες αποφάσεις. Σε περίπτωση άρνησης μέλους του Διοι¬ 
κητικού Συμβουλίου να υπογράψει τα πρακτικά συνεδρία¬ 
σής τους, γίνεται σχετική μνεία σ’ αυτά. 

3. .Αντίγραφα και αποσπάσματα των πρακτικών του 
Διοικητικού Συμβουλίου υπογράφονται από τον Πρόεδρό 
του ή από τον κατά το άρθρο 10 παρ. 2 αναπληρωτή του. 

Άρθρο 16. 

Αποζημίωση Συμβούλωι 

1. Στα μέλη του Διοικητικού Συμβουλίου χορηγείται απο- 
ζημίο:>ση για κάθε αυτοπρόσωπη παράστασή τους στις συνε¬ 
δριάσεις του Διοικητικού Συμβουλίου ή μηνιαία αποζημίωση 
της οποίας το ποσό ορίζεται προσωρινά από το Διοικητικό 
■Συμβούλιο με την αίρεση της έγκρισης από την τακτική 
Γενική Συνέλευση με ειδική απόφασή της. Ο Γενικός Δι¬ 
ευθυντής, που θα έχει πλήρη απασχόληση στα έργα της Ε¬ 
ταιρίας, θα λαμβάνει μηνιαίο μισθό που το ύψος του θα ορί¬ 
ζεται με απόφαση του Διοικητικού Συμβουλίου. 

2.. Κάθε άλλη αμοιβή ή αποζημίωση τιον μελών του Δι¬ 
οικητικού Συμβουλίου βαρύνει την Εταιρία μόνον αν ε- 
γριθεί με ειδική απόφαση της τακτικής Γενικής Συνέλευσης, 
ύστερα, από εισήγηση του Διοικητικού Συμβουλίου. 

Άρθρο 17. 

Απαγόρευση Ανταγωνισμού. 

Απαγορεύεται στα μέλη του Διοικητικού Συμβουλίου της 
Εταιρίας, ως και στους Διευθυντές της ν.α.ενεργούν στην Ελ¬ 
λάδα, κατ’ επάγγελμα , χωρίς την άδεια της Γενικής Συνέ¬ 
λευσης για λογαριασμό τους ή για λογαριασμό τρίτων, πρά- 

ξεις που υπάγονται, σε κάποιο από τους'επιδιωκόμενους από 
την Εταιρία σκοπούς και να μετέχουν ως ομόρρυθμοι ε¬ 
ταίροι σε Εταιρίες που επιδιώκουν τέτοιους σκοπούς. 

Άρθρο 18. 

Ευθύνη Συμβούλων. 

Κάθε μέλος του Διοικητικού Συμβουλίου ευθύνεται έ¬ 
ναντι της Εταιρίας για κάθε πταίσμα κατά τη διοίκηση των 
εταιρικών υποθέσεων σύμφωνα με τις διακρίσεις του άρθρου 
. 22α του Κ.Ν. 2190/1920. 

Άρθρο 19. 

Γνωμοδοτική Επιτροπή. 

Το Διοικητικό Συμβούλιο δύναται να διορίζει κατά διε¬ 
τία Γνωμοδοτική Επιτροπή.από 9 μέλη κατά ανώτερο ό¬ 
ριο. Η Γνωμοδοτική" Επιτροπή έχει συμβουλευτικό χαρα¬ 
κτήρα και απαρτίζεται από άτομα που έχουν βαρύνουσα γνώ¬ 
μη επί θεμάτων, της Κλιυστοϋφαντουργίας και των. Ινούν. 

Η επιτροπή συνέρχεται σε συνεδρίαση τουλάχιστον τρεις 
φορές ·το έτος και γνωμοδοτεί επί του επιστημονικού έρ¬ 
γου της Εταιρίας καθώς και για την πορεία των εργασιών 
της και την εν γένει πολιτική της, αναπτύσσει δε δραστηριό¬ 
τητα" για την προβολή της Εταιρίας στην Ελλάδα και το ε- 
'ξωτερικό. 

Στην πρώτη μετά το διορισμό της Επιτροπής συνεδρί¬ 
αση εκλέγονται με απόλυτη πλειοψηφία των παρισταμένων 
μελών ένας Πρόεδρος, ένας Αντιπρόεδρος και ένας Γραμ¬ 
ματέας. Η Επιτροπή συνεδριάζει και λαμβάνει έγκυρες απο¬ 
φάσεις διά της παρουσίας πέντε (5) μελών της. Στην περί- 
/πτωση ισοψηφίας υπερισχύει η ψήφος του Προέδρου . Στις 
συνεδριάσεις της Επιτροπής μπορούν' να παρίστανται αυτο¬ 
δικαίως χωρίς όμως δικαίωμα ψήφου τα μέλη του Διοικη¬ 
τικού Συμβουλίου της Εταιρίας. Η Επιτροπή συνέρχεται 
[υποχρεωτικά εφόσον αυτό ζητηθεί από το Διοικητικό, Συμ¬ 
βούλιο της Εταιρίας ή από τον Πρόεδρο της Επιτροπής ή 
από πέντε (5) τουλάχιστον μέλη της. 

. ΚΕΦΑΛΑΙΟ ΤΕΤΑΡΤΟ 

Γενική Συνέλευση. 

Άρθρο 20. 

Αρμοδιότητες Γενικής Συνέλευσης. 

ι 1. Η.Γενική Συνέλευση των μετόχων της Εταιρίας είναι 
'το ανώτατο όργανό της και δικαιούται να αποφασίζει για κά¬ 
θε υπόθεση που αφορά, την Εταιρία, οι δε αποφάσεις της δε¬ 
σμεύουν και τους απόντες ή τους διαφωνούντες μετόχους. 

2. Η Γενική Συνέλευση είναι η μόνη αρμόδια να αποφα¬ 
σίζει για : 

α) τροποποιήσεις του Καταστατικού. Με εξαίρεση τις 
περιπτώσεις των παραγράφων -1 και 2 του άρθρου 6 του 
παρόντος, θεωρείται τροποποίηση του Καταστατικού και η 
■ αύξηση ή μείωση του μετοχικού κεφαλαίου, β) εκλογή των 
μελών του Διοικητικού Συμβουλίου, εκτός από τις περι¬ 
πτώσεις ορισμού μελών κατά το άρθρο 9 παρ. 1 του πα¬ 
ρόντος, γ) έγκριση του Ισολογισμού της Εταιρίας, δ) διά¬ 
θεση ετήσιων κερδών, ε) συγχώνευση, παράταση, της διάρ¬ 
κειας ή διάλυση της Εταιρίας, στ) διορισμό εκκαθαριστών, 
ζ) εκλογή Ελεγκτών, η) απαλλαγή των μελών του Διοικη¬ 
τικού Συμβουλίου από τυχόν ευθύνη για αποζημίωση , θ) 
έκδοση ομολογιακού δανείου με ομολογίες απλές ή μετα¬ 
τρέψιμες-σε. μετοχές. 

Άρθρο 21. 

Σύγκληση Γενικής Συνέλευσης. 

1. II Γενική-Συνέλευση των μετόχων συνέρχεται υπο¬ 
χρεωτικά στην έδρα της'Εταιρίας μια φορά για κάθε εται¬ 
ρική χρήση και μέσα σε έξι (6) το πολύ μήνες από τη- λήξη 
•της χρήσηςαυτής. Το Διοικητικό Συμβούλιο μπορεί, να 
συγκαλέί- κ'άιί έκτακτα τη Γενική Συνέλευση . των μετόχων, 
όταν .κρίνει -αυτό-σκόπιμο. ; , , · V - 


■2. Το Διοικητικό Συμβούλιο υποχρεούται να συγκαλέί τη 
Γενική Συνέλευση των μετόχων κατά τις προβλεπόμενες από 
το παρόν Προεδρικό Διάταγμα και το Νόμο περιπτώσεις. 

3. Το Διοικητικό Συμβούλιο υποχρεούται να συγκαλέί 
τη Γενική Συνέλευση, των μετόχων, ύστερα από αίτηση των 
Ελεγκτών, μέσα σε δέκα (10) ημέρες από την επίδοση της 
αίτησης στον Πρόεδρό του, ορίζοντας ως αντικείμενο ημε¬ 
ρήσιας διάταξης το περιεχόμενο της αίτησης. 

Άρθρο 22. 

Διαδικασία πρόσκλησης της Γενικής Συνέλευσης. 

1. Η Γενική Συνέλευση των μετόχων προσκαλείται είτε 
σε τακτική είτε σε έκτακτη συνεδρίαση από το Διοικητικό 
Συμβούλιο της Εταιρίας. 

2. Η Γενική Συνέλευση, με εξαίρεση τις επαναληπτικές 
Συνελεύσεις και τις εξομοιούμενες μ’ αυτές, πρέπει να κα¬ 
λείται είκοσι (20) τουλάχιστον ημέρες πριν από την οριζό¬ 
μενη για τη συνεδρίασή της, στις οποίες υπολογίζονται και 
οι εξαιρετέες ημέρες. Η ημέρα της δημοσίευσης της πρό¬ 
σκλησης της Γενικής Συνέλευσης και η ημέρα της Συνε¬ 
δρίασης αυτής δεν υπολογίζονται. 

3. Η πρόσκληση της Γενικής Συνέλευσης που περιλαμ¬ 
βάνει τουλάχιστον το κτίριο, τη χρονολογία και την ώρα της 
συνεδρίασης, καθώς και τα θέματα της ημερήσιας διάταξης 
με σαφήνεια, τοιχοκολλάται σε εμφανή θέση του κτιρίου 
της Εταιρίας και δημοσιεύεται στο Τεύχος Ανωνύμων Εται¬ 
ριών και Εταιριών Περιορισμένης Ευθύνης της Εφημερί¬ 
δας της Κυβέρνησης κατά το άρθρο 3 του από 16 Ιανουάριου 
1930 Π.Δ. «περί Δελτίου Ανωνύμων Εταιριών», σε μια 
από τις εκδιδόμενες στην Αθήνα, και που, κατά την κρίση 
του Διοικητικού Συμβουλίου, κυκλοφορούν ευρύτερα σ’ όλη 
τη χώρα, ημερήσιες πολιτικές εφημερίδες και σε μια ημερή¬ 
σια ή εβδομαδιαία οικονομική εφημερίδα από εκείνες που έ¬ 
χουν ορισθεί με απόφαση του Υπουργείου Εμπορίου. 

4. Η κατά την παράγραφο 3 πρόσκληση, προκειμένου για 
επαναληπτική Γενική Συνέλευση και των ομοίων μ’ αυτή, 
δημοσιεύεται πριν από δέκα (10) τουλάχιστον πλήρεις ημέ¬ 
ρες στις, εφημερίδες και πριν από πέντε (5) πλήρεις τουλά¬ 
χιστον ημέρες στο Τεύχος Ανωνύμων Εταιριών και Εται¬ 
ριών Περιορισμένης Ευθύνης της Εφημερίδας της Κυβέρ¬ 
νησης. 

Άρθρο 23. 

Κατάθεση μετοχών-Αντιπροσώπευση. 

Γ. Κάθε μέτοχος για να λάβει μέρος στη Γενική Συνέλευση 
και να έχει δικαίωμα ψήφου σ’ αυτή, οφείλει να καταθέσει τις 
μετοχές του στο Ταμείο της Εταιρίας ή στο Ταμείο Παρα¬ 
καταθηκών και Δανείων ή σε οποιαδήποτε Ανώνυμη Τραπε¬ 
ζική Εταιρία στην Ελλάδα, πέντε (5) τουλάχιστον πλήρεις 
ημέρες πριν από την ημέρα της συνεδρίασης της Γενικής 
Συνέλευσης. 

2. Οι μέτοχοι που έχουν δικαίωμα συμμετοχής στη Γενική 
Συνέλευση, μπορούν να αντιπροσωπευθούν σ’ αυτή από πρό¬ 
σωπο νόμιμα εξουσιοδοτημένο από αυτούς. 

3. Οι αποδείξεις κατάθεσης τιον μετοχών, κατά τα οριζό¬ 
μενα στην παράγραφο 1 του παρόντος άρθρου, καθώς και τα 
έγγραφα νομιμοποίησης των αντιπροσώπων των μετόχων, 
πρέπει να καταθέτονται στην Εταιρία πέντε (5) τουλάχιστον 
πλήρεις ημέρες πριν από τη συνεδρίαση της Γενικής Συνέ¬ 
λευσης. 

4. Μέτοχοι που δεν κατέθεσαν νομότυπα τις μετοχές τους 

μπορούν να συμμετέχουν στη Γενική Συνέλευση μόνο με 
άδειά της. - · 

Άρθρο 24. 

( Παράδοση αντιγράφων .Ισολογισμού. . ~· 

Δέκα (10) ημέρες πριν από κάθε τακτική Γενική Συνέλευ¬ 
ση πρέπει να δίνεται-σε κάθε μέτοχο που το ζηρά-, αν,τίγραφο 
του Ισολογισμού καθώς και οι εκθέσεις του Διοικητικού Συμ¬ 
βουλίου και των Ελεγκτών που τον συνοδεύουν. '· ■ 

’ΆρΟρό 25; 

Πίνακας των μετόχων που έχουν δικαίωμα ψήφου. 

• 1. Σαράντα οκτώ (48) ώρες πριν από κάθε" Γενική Συνέ¬ 
λευση πρέπει να τοιχοκόλλάται σε εμφανή θέση του κτιρίου 
της Εταιρίας πίνακας εκείνων που έχουν δικαίωμα ψήφου κατά 
τη Γενική Συνέλευση των μετόχων,, με ένδειξη τών τυχόν 
αντιπροσιόπων τους, του αριθμού τον ν' μετοχών και των ψήφων 
καθενός και των διευθύνσεων των μετόχων και των αντι¬ 
προσώπου τους. Στον πίνακα αυτό καταχωρούνται υποχρεω¬ 
τικά από το Διοικητικό Συμβούλιο, όλοι οι μέτοχοι που συμ¬ 
μορφώθηκαν με τις διατάξεις του άρθρου 23 του παρόντος. 

2. Αν μέτοχος έχει αντιρρήσεις για τον Πίνακα μπορεί να 
υποβάλλει αυτές μόνο στην-αρχή της συνεδρίασης της Γενικής 
Συνέλευσης και πριν από την έναρξη της συζήτησης των 
εγγραμένών στην ημερήσια διάταξη θεμάτων, αλλιώς αυτές 
'είναι απαράδεκτες. 1 

Άρθρο 26. 

Απαρτία Γενικών Συνελεύσεων. 

1. Η Γενική Συνέλευση βρίσκεται σε απαρτία και συνε¬ 
δριάζει έγκυρα για τα θέματα της ημερήσιας διάταξης όταν 
παρευρίσκονται ή αντιπροσωπεύονται σ’ αυτή μέτοχοι που 
εκπροσωπούν το ένα πέμπτο (1/5) τουλάχιστον'του καταβλη- 
μένου μετοχικού κεφάλιαίου. 

< 2. Αν δ εν υπάρξει απαρτία, η Γενική Συνέλευση συνέρχεται 

.πάλι μέσα σε είκοσι (20) ημέρες από τη χρονολογία ματαίω¬ 
σης της συνεδρίασης. Στην περίπτωση αυτή η Γενική Συνέ¬ 
λευση προσκαλείται πριν από δέκα(10) τουλάχιστον ημέρες, 
βρίσκεται, δε κατά την επαναληπτική αυτή, συνεδρίαση σε 

■ απαρτία και συνεδριάζει έγκυρα για τα θέματα της αρχικής 
ημερήσιας διάταξης οποιοδήποτε και αν είναι το.κατ’ αυτή 
εκπροσωπούμενο τμήμα του καταβλημένου μετοχικού Κε¬ 
φαλαίου. ■ 

. 3. .Κατ’ εξαίρεση, προκειμένου για αποφάσεις που αφορούν 
σε μεταβολή του αντικειμένου της επιχείρησης αυτής, σε 

■ αύξηση των υποχρεώσεων των μετόχων, σε αύξηση του μετο- 
■χικού κεφαλαίου, με εξαίρεση τις περιπτώσεις του άρθρου 6 
του παρόντος, σε μείωσ/] του μετοχικού κεφαλαίου, σε μετα¬ 
βολή του τρόπου της-διάθεσης των κερδών, σε συγχώνευση, 
παράταση της διάρκειας ή διάλυση της Εταιρίας, σε τροπο¬ 
ποίηση των άρθρων 7,9,14,27 παράγραφος 2,31,34 και 38 του 
παρόντος Καταστατικού, καθώς και του παρόντος άρθρου, 
η Γενική Συνέλευση βρίσκεται σε απαρτία και συνεδριάζει 
.•έγκυρα, όταν παρευρίσκονται ή αντιπροσωπεύονται σ’ αυτή 

μέτοχοι που εκπροσωπούν τα τρία τέταρτα(3/4) τουλάχιστον 
του καταβλημένου μετοχικού κεφαλαίου. 

ο 4. Αν δεν υπάρξει τέτοια απαρτία η Γενική Συνέλευση 
προσκαλείται και συνέρχεται πάλι, κατά τις διατάξεις της 
.παραγράφου-2 του παρόντος άρθρου, βρίσκεται δε σε απαρτία 
,και συνεδριάζει-έγκυρα για τα θέματα της αρχικής ημερή¬ 
σιας διάταξης, όταν,εκπροσωπείται σ’·.αυτή το μισό (1/2) του 
-καταβλημένου μετοχικού κεφαλαίου. Αν δεν υπάρξει και η 
απαρτία αυτή, η Γενική Συνέλευση αφού προσκληθεί·και 
συνέλθει κατά τα ανοντέρω, βρίσκεται σε απαρτία και συνε¬ 
δριάζει έγκυρα για τα θέματα της αρχικής ημερήσιας διάτα¬ 
ξης, όταν εκπροσωπείται σ’ αυτή'τό':ένα τρίτο (1/3) τουλά- 
•χιστον του καταβλημένου μετοχικού κεφαλαίου. 

■ :. .·. . ...Άρθρο 27. ..··.·. . 

Λήψη αποφάσεων".' 

... 1. Οι. αποφάσεις της Γενικής Συνέλευσης παίρνονται κατ’ 
απόλυτη πλειοψηφία των εκπροσωπούμενων σ’ αυτή ψήφων. 

2. Κατ’ εξαίρεση,·όλες οι αποφάσεις που αναφέρανται στην 

:παράγρ'αφο 3..του άρθρου.26 παίρνονται 1 με 'πλειοψηφία των 
.τριών,τετάρτων (3/4) .των. ψήφων που-εκπροσωπούνται-στη 
Συνέλευση. .... 


Άρθρο 28. 

Προεδρείο Γενικής Συνέλευσης. 

1. Στη Γενική Συνέλευση προεδρεύει προσωρινά ο Πρόε¬ 
δρος του Διοικητικού Συμβουλίου ή αν αυτός κωλύεται, ο 
αναπληρωτής του κατά το άρθρο 10, ή αν και αυτός, κωλύεται 
-ο μεγαλύτερος στην ηλικία των παρευρισκομένων Συμβούλων. 
Χρέη Γραμματέα εκτελεί προσωρινά ο οριζόμενος από τον 
Πρόεδρο. 

2. Αφού κηρυχθεί οριστικός , ο κατάλογος των μετόχων 
που έχουν δικαίωμα ψήφου, η Γενική Συνέλευση προχωρεί 
στην εκλογή του Προέδρου τής και ενός Γραμματέα, ο οποίος 
εκτελεί και χρέη ψηφολέκτη. 

• Άρθρο 29. 

Ημερήσια Διάταξη - Πρακτικά. 1 

1.. Οι συζητήσεις και., αποφάσεις της Γενικής Συνέλευσης 
περιορίζονται στα θέματα που αναγράφονται στη δημοσιευό¬ 
μενη ημερήσια διάταξη, κατά το άρθρο 22 του, παρόντος. Η 
ημερήσια διάταξή, καταρτίζεται από το Διοικητικό Συμβούλιο, 
περιλαμβάνει δε μόνο τις προτάσεις του, καθώς και προτάσεις 
μετόχων που εκπροσωπούν το ένα εικοστό' (1/20) του κατα-, 
βλημένου μετοχικού κεφαλαίου, σύμφωνα με το'άρθρ,ο 32 
παράγραφοι 1 και 2 του παρόντος. Συζήτηση 1 εκτός από τα 
θέματα της ημερήσιας διάταξης δεν επιτρέπεται παρά μόνο 
εξαιρετικά για τροπολογίες των 1 προτάσεων του Διοικητικού 
Συμβουλίου προς τη Γενική Συνέλευση, για 1 προτάσεις . σύ¬ 
γκλησης άλλης Γενικής Συνέλευσης και ανάκλησης των μελών 
τόυ'Διοικητικού 1 Συμβουλίου. 

2. Οι κατά τις Γενικές Συνελεύσεις συζητήσεις-και αποφά¬ 
σεις καταχωρούνται περιληπτικά σε ειδικό βιβλίο και υπογρά¬ 
φονται από τον Πρόεδρο και το Γραμματέα. ' Γστερα από 
αίτηση μετόχου ο Πρόεδρος της Συνέλευσης υποχρεώνεται 
να καταχωρήσει στα πρακτικά ακριβή περίληψη της γνώμης 
του. Στο ίδιο βιβλίο καταχωρείται και κατάλογος των μετό¬ 
χων που παραστάθηκαν ή αντιπροσωπεύθηκαν στη Γενική 
Συνέλευση σύμφωνα με το άρθρο 25 παρ. 1 του παρόντος. 

3. Αντίγραφα και αποσπάσματα.πρακτικών επικυρώνρ- 

νται από. τον Πρόεδρο του Διοικητικού.Συμβουλίου ή από τον 
αναπληρωτή του. ... 

4. Εάν στη Γενική Συνέλευση πάρευρίσκεται ένας μόνο 
μέτοχος, τη Συνέλευση παρακολουθεί αντιπρόσωπος της αρ¬ 
μόδιας Εποπτεύουσας Αρχής ή Συμβολαιογράφος της έδρας 
της Εταιρίας, ο οποίος προσυπογράφει τα πρακτικά της 
Γενικής Συνέλευσης. 

Άρ-ίρο 30. 

Απαλλαγή μελών Διοικητικού Συμβουλίου. -. 

Μετά την έγκριση του Ισολογισμού ή Γενική 1 Συνέλευσή 
αποφασίζει σε ειδική ψηφοφοβία, 1 που γίνεται μέ Ονομαστική 
κλήση, για απαλλαγή των μελών του Διοικητικού Συμβουλίου 
και των Ελεγκτών από κάθε ευθύνη αποζημίωσης. Η απαλ¬ 
λαγή αυτή είναι ανίσχυρη στις περιπτώσεις του άρθρου 22α 
του Κ.Ν. 2190/1920.*, 1 -- ■·' 1 / ' . ’ \ ' 

!' .. , ΚΕΦΑΛΑΙΟ ΠΕΜΠΤΟ. 

Έλεγχος και δικαιώματα μειοψηφίας. 

Άρθρο 31. , 

Τακτικός έλεγχος. ·. - 

Ο τακτικός έλεγχος της οικονομικής διαχείρισης και του 
Ισολογισμού της Εταιρίας ώς και τα υιΐόλοιπα σύμφωνα με 
το νόμο καθήκοντα των Ελεγκτών ασκούνται από δύο (2) 
-Ελεγκτές που με τους αναπληρωματικούς τους εκλέγονται 
από τα μέλη του Σώματος των Ορκωτών Λογιστών, από την 
προηγούμενη 1 τακτική Γενική Συνέλευση κατά τη διαδικασία 
του άρθρου 36 του Κ.ΝΛ·2190/1920. 1 ■ 

- Το ποσό.της αμοιβής των.Ελεγκτών ορίζετάι από το Επο¬ 
πτικό· Συμβούλιό.,του.Σώματος;· 7 : 1 -" κΆ- .: 1 : ;,·· ··.; 

■Άρθρο 32. 

Δικαιώματα μειοψηφίας. 

1. Ύστερα από αίτηση μετόχων που εκπροσωπούν το ένα 
εικοστό (1/20) του καταβλημένου μετοχικού κεφαλαίου, το 
Διοικητικό Συμβούλιο υποχρεώνεται να συγκαλεί έκτακτη 
Γενική Συνέλευση των μετόχων, ορίζοντας ημέρα συνεδρία¬ 
σης που δεν πρέπει ν’ απέχει περισσότερο από τριάντα (30) 
ημέρες από τη χρονολογία της παράδοσης της αίτησης στον 
Πρόεδρο του Διοικητικού Συμβουλίου. 

Στην αίτηση πρέπει να προσδιορίζεται ακριβοις το αντι¬ 
κείμενο της ημερήσιας διάταξης. 

2. 'ί στερα από αίτηση μετόχων που εκπροσωπούν ίο ένα 

εικοστο (1/20) του καταβλημένου μετοχικού κεφαλαίου, 
ο ] Ιρόεδρος της Γενικής Συνέλευσης υποχρεώνεται να αναβά¬ 
λει μόνο για μια φορά τη λήψη αποφάσεων τακτικής ή έκτα¬ 
κτης Γενικής Συνέλευσης ορίζοντας ημέρα συνεδρίασης για 
την ημέρα που θα ζητήσουν οι μέτοχοι, εφόσον αυτή δεν απέ¬ 
χει περισσότερο από τριάντα (30) ημέρες από την ημέρα 
αναβολής. ·· < .' . 

3. Ίστερα από αίτηση μετόχων που εκπροσωπούν το ένα 
εικοστό (1/20) του καταβλημένου μετοχικού κεφαλαίου που 
υποβάλλεται στην Εταιρία πέντε (5) πλήρεις ημέρες πριν 
από την τακτική Γενική Συνέλευση, το Διοικητικό Συμβού¬ 
λιο υποχρεώνεται : α) να ανακοινώσει στη Γενική Συνέλευση 
των μετόχων τα ποσά που κατά την τελευταία διετία κατα¬ 
βλήθηκαν για οποιαδήποτε αιτία από την Εταιρία, στα 
μέλη του Διοικητικού Συμβουλίου ή τους Διευθυντές ή άλλους 
υπαλλήλους της, καθώς και κάθε άλλη παροχή στα πρόσωπα 
αυτά ή κάθε σύμβαση που υπάρχει μεταξύ τους και της Εται¬ 
ρίας, β) να παρέχει τις ζητούμενες συγκεκριμένες πληροφο¬ 
ρίες για τις. υποθέσεις της Εταιρίας στο μέτρο που είναι 
χρήσιμες για την πραγματική εκτίμηση των θεμάτων της 
ημερήσιας διάταξης. Το Διοικητικό Συμβούλιο μπορεί ν’ 
αρνηθεί την παροχή των ζητούμενων πληροφοριών για λόγο 
που αναγράφεται στα πρακτικά. 

4. Ύστερα από αίτηση μετόχων που εκπροσωπούν το ένα 
τρίτο ^ (1/3) του καταβλημένου μετοχικού κεφαλαίου που 
υποβάλλεται στην Εταιρία μέσα στην προθεσμία της προηγού¬ 
μενης παραγράφου και εφόσον αυτοί δεν εκπροσωπούνται 
στο Διοικητικό Συμβούλιο, το Διοικητικό Συμβούλιο υπο¬ 
χρεώνεται να δώσει σ’ αυτούς κατά τη Γενική Συνέλευση ή αν 
προτιμά, πριν από αυτή σε εκπρόσωπό τους, πλήροφορίες 
για την πορεία των εταιρικών υποθέσεων και της περιουσιακής 
κατάστασης της Εταιρίας. Το Διοικητικό Συμβούλιο μπορεί 
ν’ αρνηθεί την παροχή των ζητούμενων πληροφοριών για λό¬ 
γο που αναγράφεται στα "πρακτικά. 

5. Στις περιπτώσεις του δευτέρου εδαφίου της παραγράφου 
3 και της παραγράφου 4 τυχόν αμφισβήτηση για το βάσιμο 
της αιτιολογίας λύνει το αρμόδιο Δικαστήριο της έδρας της 
Εταιρίας. 

6. Ί στερα από αίτηση μετόχων που εκπροσωπούν το ένα 
εικοστό (1/20) του καταβλημένου μετοχικού Κεφαλαίου η 
λήψη απόφασης για θέμα της ημερήσιας διάταξης της Γενι¬ 
κής Συνέλευσης γίνεται με ονομαστική κλήση. 

7. Στις περιπτώσεις των παραγράφων 1 ως και 4 του 
παρόντος άρθρου οι αιτούντες μέτοχοι οφείλουν να τηρούν 
κατατεθειμένες, σύμφο^να με το άρθρο 23 του παρόντος Κατα¬ 
στατικού, τις παρέχουσες σ’ αυτούς τα ανωτέρω δικαιώματα 
μετοχές τους από τη χρονολογία της επίδοσης της αίτησης 
τους μέχρι την ημέρα της συνεδρίασης τηςΓενικήςΣυνέλευσης. 
Στις περιπτώσεις της παραγράφου 5, η υποχρέωση τήρησης 
των μετοχών ισχύει μέχρι την έκδοση της απόφασης του 
αρμόδιου Δικαστηρίου. 

8. Μέτοχοι της Εταιρίας που εκπροσωπούν τουλάχιστον το 
ενα εικοστό (1/20) του καταβλημένου μετοχικού κεφαλαίου 
έχουν δικαίωμα να ζητήσουν έλεγχο της Εταιρίας από το αρμό¬ 
διο Δικαστήριο της έδρας της Εταιρίας.Ο έλεγχος διατάσσεται 
αν πιθανολογείται ότι με τις καταγγελόμενες πράξεις παρα- 
βιάζονται οι διατάξεις των Νόμων ή του παρόντος.ή των απο.- 


φάσεων της Γενικής Συνέλευσης και υπό την προϋπόθεση 
ότι οι καταγγελόμενες πράξεις έγιναν σε χρόνο που δεν απέχει 
περισσότερό από μια διετία από τη χρονολογία της έγκρισης 
του Ισολογισμού της χρήσης μέσα στην οποία έχουν γίνει. 

9. Μέτοχοι της Εταιρίας που εκπροσωπούν το ένα τρίτο 
(1/3) του καταβλημένου μετοχικού κεφαλαίου δικαιούνται 
να ζητήσουν από το κατά την προηγούμενη παράγραφο Δικα¬ 
στήριο έλεγχο της Εταιρίας εφόσον από την όλη πορεία 
των εταιρικών υποθέσεο^ν γίνεται πιστευτό ότι'η διοίκηση 
των εταιρικών υποθέσεων δεν ασκείται όπως επιβάλλει η 
σωστή και λογική διαχείριση. Η διάταξη αυτή δεν εφαρμόζε¬ 
ται όταν η αιτούσα μειοψηφία εκπροσωπείται στο Διοικητικό 
Συμβούλιο της Εταιρίας. 

10. Στις περιπτώσεις των παραγράφων 8 και 9 του πα¬ 
ρόντος άρθρου, οι αιτούντες μέτοχοι οφείλουν να τηρούν κατα¬ 
τεθειμένες, σύμφωνα με το άρθρο 23 του παρόντος, τις παρέ¬ 
χουσες σ’ αυτούς τα ανωτέρω δικαιώματα μετοχές, μέχρι 
την έκδοση της απόφασης του Δικαστηρίου και πάντως όχι 
λιγότερο από τριάντα (30) ημέρες από την υποβολή της σχε¬ 
τικής αίτησης. 

ΚΕΦΑΛΑΙΟ ΕΚΤΟ. 

Ισολογισμός - Διανομή Κερδών. 

Άρθρο 33. 

Εταιρική Χρήση - Ισολογισμός. 

1. Η εταιρική χρήση έχει διάρκεια δώδεκα μηνών, που 

τγ ϊ ν προύτη (1) Ιανουάριου και λήγει στις τριάντα μία 
(31) Δεκεμβρίου κάθε χρόνου. Κατ’εξαίρεση η πρώτη εται¬ 
ρική '/ρήση αρχίζει από τη νόμιμη σύσταση της Εταιρίας και 
λήγει στις τριάντα μία Δεκεμβρίου 1986. Η πρώτη τακτική 
Γενική Συνέλευση θα συνέλθει σε ένα εξάμηνο από τη λήξη 
της πρώτης εταιρικής χρήσης. 

2. Στο τέλος κάθε χρήσης το Διοικητικό Συμβούλιο κλείνει 
τους λογαριασμούς, συντάσσει λεπτομερή απογραφή της εται¬ 
ρικής περιουσίας και καταρτίζει τον ετήσιο Ισολογισμό, σύμ¬ 
φωνα με τις διατάξεις που ισχύουν. Ο Ισολογισμός υποβάλλε¬ 
ται για έγκριση στην τακτική Γενική Συνέλευση και πρέπει 
να συνοδεύεται από επεξηγηματική έκθεση του Διοικητικού 
Συμβουλίου, στην οποία αναφέρονται όλα τα ενεργητικά και 
παθητικά, καθώς και τα στοιχεία του λογαριασμού αποτελε¬ 
σμάτων, όσο το δυνατό αναλυτικότερα και από την έκθεση 
των Ελεγκτών. 

3. Ο Ισολογισμός μαζί με το σχετικό πιστοποιητικό των 
Ορκωτών Λογιστών, δημοσιεύονται είκοσι (20 )ημέρες τουλά¬ 
χιστον πριν από τη συνεδρίαση της συνέλευσης, σύμφωνα με τα 
οριζόμενα στο άρθρο 43, παράγραφος 10 του,Κ.Ν. 2190/1920. 

4. Για να ληφθεί από τη Γενική Συνέλευση έγκυρα από¬ 
φαση για τον εγκεκριμένο από το Διοικητικό Συμβούλιο 
Ισολογισμό πρέπει αυτός να έχει θεωρηθεί ειδικά από : α) το 
Διευθύνοντα Σύμβουλο της Εταιρίας και β) το Διευθύνοντα 
το Λογιστήριο της Εταιρίας. Αν οποιοσδήποτε απ’ αυτούς 
διαφωνεί για το νόμιμο τρόπο κατάρτισης τους Ισολογισμού 
πρέπει να εκθέσει στη Γενική Συνέλευση έγγραφα τις αντιρ¬ 
ρήσεις του. 

Άρθρο 34. 

Κέρδη της Εταιρίας. 

1. Καθαρά κέρδη της Εταιρίας είναι αυτά που προκύπτουν 
αφού αφαιρεθούν από τα ακαθάριστα κέρδη όλα τα έξοδα, οι 
ζημιές, οι νόμιμες αποσβέσεις και κάθε άλλο εταιρικό βάρος. 
Τα κέρδη αυτά θα διανέμονται για : 

Κ ) σχηματισμό του τακτικού αποθεματικού. 

β) αύξηση μετοχικού κεφαλαίου, που θα κατανέμεται ανα¬ 
λογικά στους μετόχους. 

γ) σχηματισμό έκτακτου αποθεματικού, αμοιβή των μελών 
του Διοικητικού Συμβουλίου, διανομή στους υπαλλήλους της 
Εταιρίας ή για οποΐοδήποτε άλλο σκοπό που θα αποφασίζει 
η Γενική Συνέλευση. 

ΚΕΦΑΛΑΙΟ ΕΒΔΟΜΟ 

Διάλυση - Εκκαθάριση. 

Άρθρο 33. 

Λόγοι λύσης της Εταιρίας. 

1. Η Εταιρία λύεται : α) Με την πάροδο του χρόνου της 
διάρκειάς της, β)·Με απόφαση της Γενικής Συνέλευσης και 
γ) Με τήν κήρυξη της Εταιρίας σε κατάσταση πτώχευσης. 

2. Η συγκέντρωση όλων των μετοχών της Εταιρίας σε 
ένα πρόσοτπο δεν αποτελεί λόγο λύσης της. 

Άρθρο 36. ' 

Απώλεια Κεφαλαίου. 

Το Διοικητικό Συμβούλιο υποχρεώνεται να συγκαλέσει 
Γενική Συνέλευση για να αποφασίσει για τη διάλυση ή όχι 
της Εταιρίας, όταν η αξία του ενεργητικού της, κατά τη 
σύνταξη του Ισολογισμού μετά την αφαίρεση του παθητικού 
γίνει κατώτερη από το μισό του καταβλημένου μετοχικού 
κεφαλαίου. 

Άρθρο 37. 

Εκκαθάριση. 

1. Με εξαίρεση την περίπτωση της πτώχευσης, τη λύση 
της Εταιρίας ακολουθεί η εκκαθάρισή της με τον ορισμό 
τριών (3) εκκαθαριστών, που κατά τη διάρκεια της εκκαθάρι¬ 
σης ασκούν όλες τις αρμοδιότητες του Διοικητικού Συμβουλίου 
τις συναφείς προς τη διαδικασία και το σκοπό της εκκαθάρι¬ 
σης, οι οποίες όμως μπορούν να περιορισθούν από τη Γενική 
Συνέλευση, προς τις αποφάσεις της οποίας υποχρεώνονται να 
συμμορφώνονται. Ο διορισμός των εκκαθαριστών συνεπάγεται 
αυτοδίκαια την παύση της εξουσίας των μελών του Διοικητι¬ 
κού Συμβουλίου. 

2. Οι διοριζόμενοι από τη Γενική Συνέλευση εκκαθαριστές 
οφείλουν με την ανάληψη των καθηκόντων τους να κάνουν 
απογραφή της εταιρικής περιουσίας και να δημοσιεύσουν στον 
τύπο και στο Τεύχος Ανωνύμων Εταιριών και Εταιριών 
Περιορισμένης Ευθύνης της Εφημερίδας της Κυβέρνησης 
■Ισολογισμό, αντίτυπο του οποίου υποβάλλεται στην αρμόδια 
Εποπτεύουσα Αρχή. 

3. Την ίδια υποχρέωση έχουν οι εκκαθαριστές και κατά τη 
λήξη της εκκαθάρισης. 

4. Η Γενική Συνέλευση των μετόχων διατηρεί όλα τα 
δικαιώματά της κατά τη διάρκεια της εκκαθάρισης. 

5. Οι λογαριασμοί της εκκαθάρισης εγκρίνονται από τη 
Γενική Συνέλευση των μετόχων, που αποφασίζει και για την 
απαλλαγή των εκκαθαριστών από κάθε ευθύνη. 

6. Κάθε χρόνο υποβάλλονται στη Γενική Συνέλευση των 
μέτοχων τα αποτελέσματα της ε•/.καί)άρίσης μαζί με έαίδεση 
των αιτίων που παρεμπόδισαν την αποπεράτωση της εκκαθά¬ 
ρισης. 

ΚΕΦΑΛΑΙΟ ΟΓΔΟΟ. 

Τελικές διατάξεις. 

Άρθρο 38. 

Κάλυψη μετοχικού κεφαλαίου. 

1. Το σύμφωνα με το άρθρο 5 του παρόντος κεφάλαιο της 
Εταιρίας, δραχμών ογδόντα εκατομμυρίου διακοσίων χιλιά¬ 
δων (80.200.000) θα καλυφθεί ως εξής.: 

α) Το Ελληνικό Δημόσιο μέσω του ΥΒΕΤ λαμβάνει τέσ¬ 
σερις χιλιάδες διακόσιες (4.200) μετοχές, ονομαστικής αξίας 
δέκα χιλιάδων (10.000) δραχμών η κάθε μια, συνολικής αξίας 
σαράντα δύο εκατομμυρίων (42.000.000) δραχμών. 

β) Ο Ελληνικός Οργανισμός Μικρομεσαίων Μεταποιητι¬ 
κών Επιχειρήσεων και Χειροτεχνίας. (Ε.Ο.Μ.Μ.Ε.Χ.) λαμ¬ 


βάνει δύο χιλιάδες εννιακόσιες (2.900) μετοχές, ονομαστικής 
αξίας δέκα χιλιάδων (10.000) δραχμών η κάθε μία, συνολι¬ 
κής αξίας είκοσι εννέα εκατομμυρίων (29.000.000) δραχμών. 

γ) Ο Οργανισμός Οικονομικής Ανασυγκρότησης Επιχει¬ 
ρήσεων (Ο.Α.Ε.) λαμβάνει εννιακόσιες (900) μετοχές, ονο¬ 
μαστικής αξίας δέκα χιλιάδων (10.000) δραχμών η κάθε μία 
συνολικής αξίας εννέα εκατομμυρίων (9.000.000) δραχμών. 

δ) Το Ελληνικό Ινστιτούτο Ένδυσης λαμβάνει είκοσι (20) 
μετοχές, ονομαστικής αξίας δέκα χιλιάδων (10.000) δρα¬ 
χμών η κάθε μία συνολικής αξίας διακοσίων χιλιάδων 
(200.000) δραχμών. 

2. Το Διοικητικό Συμβούλιο οφείλει μέσα σε δύο μήνες από 
τη σύσταση της Εταιρίας, · καθώς και από κάθε αύξηση του 
μετοχικού κεφαλαίου της, να πιστοποιήσει σε ειδική συνε¬ 
δρίαση, αν καταβλήθηκε το μετοχικό κεφάλαιο. Αντίγραφο 
του συντασσόμενου σχετικού πρακτικού της παραπάνω συνε¬ 
δρίασης του Δ.Σ. υποβάλει' ο Πρόεδρος στην αρμόδια επο¬ 
πτεύουσα Αρχή. 

Άρθρο 39. 

Εποπτεία. 

Εφόσον δεν προ βλέπεται διαφορετικά στο. παρόν Προεδρι¬ 
κό. Διάταγμα εφαρμόζονται ανάλογα οι διατάξεις της νομο¬ 
θεσίας για τις Ανώνυμες Εταιρίες. 

Ο Τπουργός Βιομηχανίας, Ενέργειας και Τεχνολογίας ασκεί 
την εποπτεία που προβλέπεται από τη νομοθεσία για τις 
Ανώνυμες Εταιρίες. 

Άρθρο 40. 

Πρώτο Διοικητικό Συμβούλιο. . 

Τα μέλη του πρώτου Διοικητικού'Συμβόυλίου της Εταιρίας 
ορίζονται με απόφαση του Υπουργού Βιομηχανίας, Ενέργειας 
και Τεχνολογίας. Αυτό θα διοικήσει την Εταιρία μέχρι τη 
σύγκληση της πρώτης _ Γενικής Συνέλευσης" που πρέπει να 
γίνει το αργότερο σ’ ένα εξάμηνο από τη λήξη της πρώτης 
εταιρικής χρήσης και τον ορισμό των νέων μελούν του Διοι¬ 
κητικού Συμβουλίου. 

Σε περίπτωση κατά την οποία κενωθεί για οποιονδήποτε 
λόγο μία ή περισσότερες θέσεις προσωρινών Συμβούλων η πλή¬ 
ρωσή τους για τον υπόλοιπο χρόνο θητείας γίνεται με απόφαση 
του Υπουργού .Βιομηχανίας, Ενέργειας και Τεχνολογίας. Μέ¬ 
χρι τη συμπλήρωση των προσωρινών μελών του, το Διοι¬ 
κητικό Συμβούλιο νόμιμα συνέρχεται και αποφασίζει εφό¬ 
σον ο αριθμός των υπολοίπων μελών του δεν έχει μειωθεί κάτω 
των τριών (3). 

Άρθρο 41.. 

Ελεγκτές πρώτης εταιρικής- χρήσης. 

Ελεγκτές για την πρώτη εταιρική χρήση που λήγει στις 
31 Δεκεμβρίου 1986 ορίζονται από το Σώμα Ορκωτών Λο¬ 
γιστών δύο μέλη ως τακτικά και ισάριθμοι αναπληρωματικοί 
τους με απόφαση του Υπουργού Βιομηχανίας, Ενέργειας και 
Τεχνολογίας. 

Άρθρο 42. 

Το παρόν Προεδρικό Διάταγμα ισχύει από τη δημοσίευσή 
του στην Εφημερίδα της Κυβερνήσεως. 

Στην Υφυπουργό Βιομηχανίας, Ενέργειας και Τεχνολογίας, 
αναθέτουμε τη δημοσίευση και εκτέλεση του παρόντος Δια¬ 
τάγματος. 

Αθήνα, 13 Οκτωβρίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

